Важна правна забележка

|

52008PC0343

Предложение за решение на Съвета относно еквивалентността на горския репродуктивен материал, произведен в трети страни  /* COM/2008/0343 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 10.6.2008COM(2008) 343 окончателенПредложение заРЕШЕНИЕ НА СЪВЕТАотносно еквивалентността на горския репродуктивен материал, произведен в трети страни(представена от Комисият o)ОБЯСНИТЕЛЕН МЕМОРАНДУМС Директива 1999/105/ЕО на Съвета от 22 декември 1999 г. относно търговията с горски репродуктивен материал се предвижда Съветът да определи дали горският репродуктивен материал, произведен в трети страни, предоставя същите гаранции по отношение на одобряването на базов източник и мерките при производството във връзка с търгуването му, каквито съществуват при горски репродуктивен материал, произведен в Общността при спазване разпоредбите на посочената директива.В допълнение Съветът определя видовете, базовия източник и категориите на горския репродуктивен материал, заедно с района на произход, които могат да бъдат разрешени за търговия в рамките на Общността съгласно условията на член 19, параграф 1.През юли 2007 г. Съветът на Организацията за икономическо сътрудничество и развитие (ОИСР) прие Схема за сертифициране на горски репродуктивен материал предмет на международна търговия (Схема за горските семена и растения на ОИСР).След проучване на посочените правила бе установено, че условията за одобрение на базовите източници удовлетворяват изискванията, установени в Директива 1999/105/ЕО. Освен това, с изключение на условията, свързани с качеството на семената, видовата чистота и качеството на посадъчния материал, правилата на посочените трети страни предоставят същите гаранции по отношение на условията, приложими за семена и посадъчен материал от категориите „идентифициран“ и „селекциониран“, като посочените в Директива 1999/105/ЕО. Следователно правилата за сертифициране на горски материал от категориите „идентифициран“ и „селекциониран“ в Канада, Норвегия, Швейцария, Турция и Съединените американски щати следва да бъдат считани за еквивалентни на тези, установени в Директива 1999/105/ЕО, при условие че са изпълнени допълнителни условия по отношение на семената и посадъчния материал.Настоящото предложение позволява установяването на режим на еквивалентност за внос на горски репродуктивен материал при ясни правила и заменянето на временния режим, позволяващ на държавите-членки да вземат индивидуални решения за вноса на такъв материал.Предложение заРЕШЕНИЕ НА СЪВЕТАотносно еквивалентността на горския репродуктивен материал, произведен в трети страниСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Директива 1999/105/ЕО на Съвета от 22 декември 1999 г. относно търговията с горски репродуктивен материал[1], и по-специално член 19, параграф 1 и член 19, параграф 2 от нея,като взе предвид предложението на Комисията[2],като има предвид, че:(1) Правилата за сертифициране на горски репродуктивен материал в Канада, Норвегия, Швейцария, Турция и Съединените американски щати предвиждат провеждането на официална теренна проверка по време на събирането и обработването на семена и производството на посадъчен материал.(2) Съгласно посочените правила, методите за одобрение и регистриране на базови източници и последващото производство на репродуктивен материал от тези базови източници следват Схемата на ОИРС за сертифициране на горски репродуктивен материал предмет на международна търговия (Схема за горските семена и растения на ОИСР). Освен това посочените правила изискват семената и посадъчният материал от категориите „идентифициран“ и „селекциониран“ да бъдат официално сертифицирани и опаковките със семена да бъдат официално запечатани в съответствие със Схемата за горските семена и растения на ОИСР.(3) След проучване на посочените правила бе установено, че условията за одобрение на базовите източници удовлетворяват изискванията, установени в Директива 1999/105/ЕО. Освен това, с изключение на условията, свързани с качеството на семената, видовата чистота и качеството на посадъчния материал, правилата на посочените трети страни предоставят същите гаранции по отношение на условията, приложими за семена и посадъчен материал от категориите „идентифициран“ и „селекциониран“, като посочените в Директива 1999/105/ЕО. Следователно правилата за сертифициране на горски материал от категориите „идентифициран“ и „селекциониран“ в Канада, Норвегия, Швейцария, Турция и Съединените американски щати следва да бъдат считани за еквивалентни на тези, установени в Директива 1999/105/ЕО, при условие че са изпълнени допълнителни условия по отношение на семената и посадъчния материал.(4) Правилата в споменатите по-горе трети държави обаче не могат да бъдат считани за еквивалентни по отношение на категориите „окачествен“ и „изпитван“, за които не се прилага Схемата за горските семена и растения на ОИСР. Следователно е целесъобразно да се ограничи обхватът на настоящото решение до еквивалентност на репродуктивния материал, попадащ в категориите „идентифициран“ и „селекциониран“.(5) В настоящото решение следва да бъдат използвани определенията, установени в Директива 1999/105/ЕО, с оглед на съвместимостта на двата акта.(6) Горският материал, който отговаря на условията в настоящото решение, следва да отговаря на фитосанитарните условия, определени в Директива 2000/29/ЕО от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността[3].(7) Целесъобразно е допълнителните условия за семената и посадъчния материал по отношение на качеството и видовата чистота, установени с настоящото решение, да отразяват дословно условията, предвидени в Директива 1999/105/ЕО.(8) С оглед гарантиране на същата степен на проследяемост като предвидената в Директива 1999/105/ЕО, е целесъобразно в настоящото решение да бъдат включени правила, свързани с издаването на основен сертификат за идентификация на семена и посадъчен материал при внос в Общността. Посоченият основен сертификат за идентификация следва да бъде изготвен въз основа на официалния сертификат за произход на ОИСР и следва да уточнява, че материалът се внася на основание режим на еквивалентност.(9) Целесъобразно е в бъдеще да се актуализират някои части от приложенията към настоящото решение, за да се гарантира, че внесените семена подлежат на изисквания, еквивалентни на всички нови правила, които могат да бъдат въведени. Такива изменения следва да бъдат приети в съответствие с Решение 1999/468/ЕО на Съвета от 28 юни 1999 г. за установяване на условията и реда за упражняване на изпълнителните правомощия, предоставени на Комисията[4].ПРИЕ НАСТОЯЩОТО РЕШЕНИЕ:Член 1 Обхват и определения1. С настоящото решение се определят условията, съгласно които в Общността се внася горски репродуктивен материал от категориите „идентифициран“ и „селекциониран“, произведен в трета страна, посочена в списъка от приложение I към настоящото решение.То се прилага, единствено ако са изпълнени условията, определени в Директива 2000/29/ЕО.2. Определенията, установени в Директива 1999/105/ЕО, се прилагат за настоящото решение.Член 2Еквивалентност1. Методите за одобрение и регистриране на базови източници и последващото производство на репродуктивен материал от тези базови източници под контрола на органите, посочени в приложение I към настоящото решение, или под официалния надзор на същите органи, използвани от третите страни, изброени в посоченото приложение, са считани за еквивалентни на методите, прилагани в държавите-членки в съответствие с Директива 1999/105/ЕО.2. Семената и посадъчният материал от категориите „идентифициран“ и „селекциониран“ от видовете, изброени в приложение I към Директива 1999/105/ЕО, които са произведени в третите страни, посочени в приложение I към настоящото решение и официално сертифицирани от органите, изброени в посоченото приложение, се считат за еквивалентни на семена и посадъчен материал, съответстващи на разпоредбите в Директива 1999/105/ЕО, ако удовлетворяват посочените в приложение II условия.Член 3Основен сертификат за идентификацияПри внос в Общността на семена и посадъчен материал, доставчикът на материала информира официалния орган на държавата-членка за вноса. Официалният орган издава основен сертификат за идентификация, изготвен въз основа на официалния сертификат за произход на ОИСР, преди материалът да бъде пуснат в обращение на пазара.В основния сертификат за идентификация се уточнява, че материалът се внася на основание режим на еквивалентност.Член 4 Изменение на приложениятаИзменения на приложенията, с изключение на изменения, отнасящи се до първата графа от таблицата в приложение I, се приемат в съответствие с процедурата, посочена в член 5, параграф 2.Член 5Комитет1. Комисията се подпомага от Постоянния комитет по семена и посадъчен материал за земеделие, градинарство и горско стопанство, създаден по силата на член 1 от Решение 66/399/ЕИО на Съвета[5], наричан по-долу „Комитета“.2. Когато се прави позоваване на настоящия параграф, се прилагат членове 4 и 7 от Решение 1999/468/EО.Периодът от време, посочен в член 4, параграф 3 от Решение 1999/468/ЕО се определя на един месец.3. Комитетът приема свой процедурен правилник.Член 6Влизане в силаНастоящото решение се прилага от 1 януари 2009 г.Член 7Адресати на настоящото решение са държавите-членки.Съставен в Брюксел на […] година.За СъветаПредседателПРИЛОЖЕНИЕ IСтрани и органиСтрана (*) | Орган, отговарящ за одобрението и производствения контрол |1 | 2 |CA | National Forest Genetic Resource Centre Natural Resources Canada Canadian Forest Service-Atlantic Fredericton, Net Brunswick |CH | Federal Office for Environment (FOEN) Department pf the Environment, Transport, Energy and Communications (UVEK) Forest Division Federal Plant Protection Service Birmensdorf |NO | Norwegian Forest Research Institute Aas |TR | Ministry of Forestry Forest Tree Seeds and Tree Breeding Research Directorate Orman Bak awligi Arastima Planlama ve Koord. Dai. Bsk. Orman Genel Müdürlügü, 2N° lu Bina GAZI- ANKARA |US | National Tree Seed Laboratory USDA Forest Service Purdue University West Lafayette, Indiana |(*) CA – Канада, CH – Швейцария, NO – Норвегия, TR – Турция, US – Съединените американски щатиПРИЛОЖЕНИЕ ІІA. Условия по отношение на семената, произведени в трети страни1. Семената са официално сертифицирани като добити от одобрен базов източник и опаковките са запечатани в съответствие с националните правила за прилагането на Схемата за горските семена и растения на ОИСР. На всяка партида семена се поставя официален етикет на ОИСР, като партидата се придружава или от копие на официалния сертификат за произход на ОИСР, или от документ, предоставен от доставчика, в който са посочени цялата информация от официалния сертификат за произход на ОИСР и името на доставчика.2. При семената етикетът на ОИСР или документът от доставчика включва също следната допълнителна информация, оценена, доколкото това е възможно, с помощта на международно възприети методи:а) чистота: процентното тегловно съдържание на чисто семе, други семенни и инертни материали в продукта, предлаган на пазара като партида от семена;б) процент на кълняемост на чистото семе или — когато оценката на този процент е невъзможна или неприложима на практика — процент на жизнеспособността, оценен чрез позоваване към специфичен метод;в) тегло на 1 000 чисти семена;г) броят на кълняемите семена на килограм продукт, предлаган на пазара като семена, или — когато оценката на броя на тези семена е невъзможна или неприложима на практика — броят на жизнеспособните семена на килограм.3. Чрез дерогация от параграф 2 посочената по-горе допълнителна информация за процедурите за изпитване на семена посредством международно възприети методи може да бъде предоставена от доставчика, който внася семената, преди първото им пускане на пазара на Общността.4. С оглед на бързото предоставяне на семена от реколтата за текущата година, доставчикът, внасящ семената, може да ги продаде само на първия купувач, без да са изпълнени всички условия от изисканите в параграф 2, буква б) и параграф 2, буква г) от настоящото приложение. Спазването на условията, посочени в параграф 2, букви б) и параграф 2, буква г), трябва да бъде потвърдено в най-кратки срокове от внасящия материала доставчик.5. За малки количества семена, както са определени в Регламент (ЕО) № 2301/2002 на Комисията от 20 декември 2002 г. за определяне на подробни правила за прилагане на Директива 1999/105/ЕО на Съвета по отношение на определението за малки количества семена[6], не се прилагат изискванията на параграф 2, буква б) и параграф 2, буква г).6. Минималната степен на видовата чистота в партидите семена е 99 %. За близки видове обаче, с изключение на изкуствени хибридни сортове, ако видовата чистота на партидата плодове и семена не е 99 %, това се обозначава на етикета или документа, предоставен от доставчика.7. Като дерогация от параграф 1, семена в необходимите количества могат да бъдат добито от неодобрен базов източник:а) за изследвания, научни цели или генетична консервация;б) когато семенните единици са ясно означени като непредназначени за нуждите на лесовъдството.Б. Условия по отношение на посадъчния материал, произведен в трети страни1. Производството на посадъчен материал се извършва в разсадник, регистриран от органите, посочени в приложение I към настоящото решение или под официалния надзор на посочените органи в третата страна. На всяка пратка се поставя етикет на ОИСР, като пратката се придружава или от копие на официалния сертификат за произход на ОИСР, или от документ, предоставен от доставчика, в който са посочени цялата информация от официалния сертификат за произход на ОИСР и името на доставчика.2. Посадъчният материал отговаря на изискванията, установени в част Г от приложение VII към Директива 1999/105/ЕО.3. Посадъчният материал, който се предлага на крайните потребители в региони със средиземноморски климат, отговаря на изискванията, установени в част Д от приложение VII към Директива 1999/105/ЕО.[1] ОВ L 11, 15.1.2000 г., стр. 17. Директива, последно изменена с Решение 2007/527/ЕО на Комисията (ОВ L 194, 26.7.2007 г., стр. 9).[2] ОВ C 199, 14.7.1999 г., стр. 1.[3] ОВ L 169, 10.7.2000 г., стр. 1. Директива, последно изменена с Директива 2007/41/EО (OВ L 169, 29.6.2007 г., стр. 51).[4] ОВ L 184, 17.7.1999 г., стр. 23. Решение, последно изменено с Решение 2006/512/ЕО (OВ L 200, 22.7.2006 г., стр. 11).[5] ОВ 125, 11.7.1966 г., стр. 2289/66.[6] ОВ L 348, 21.12.2002 г., стр. 75—77.


Важна правна забележка

|

52009PC0613

Предложение за решение на Съвета за разрешаване пускането на пазара на продукти, съдържащи, състоящи се или произведени от генетично модифицирана царевица MIR604 (SYN-IR6Ø4-5) съгласно Регламент (ЕО) № 1829/2003 на Европейския парламент и на Съвета  /* COM/2009/0613 окончателен */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 30.10.2009COM(2009)613 окончателенПредложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифицирана царевица MIR604 (SYN-IR6Ø4-5) съгласно Регламент (ЕО) № 1829/2003 на Европейския парламент и на СъветаОБЯСНИТЕЛЕН МЕМОРАНДУМПриложеното предложение за решение на Съвета се отнася до храни и фуражи, съдържащи, състоящи се или произведени от генетично модифицирана царевица MIR604, за които е подадено заявление за пускане на пазара от Syngenta Seeds S.A.S. до компетентния орган на Обединеното кралство на 23 декември 2004 г. по силата на Регламент (ЕО) № 1829/2003 относно генетично модифицираните храни и фуражи.Приложеното предложение също така се отнася до пускането на пазара на други продукти, съдържащи и състоящи се от царевица MIR604, предназначени за същата употреба, както и всеки друг вид царевица, с изключение на отглеждането.На 21 юли 2009 г. Европейският орган за безопасност на храните (ЕОБХ) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MIR604, така както са описани в заявлението, да има отрицателни ефекти върху здравето на човека или на животните или върху околната среда, в рамките на предвидените употреби.В този контекст на 19 октомври 2009 г. бе представен за гласуване от страна на Постоянния комитет по хранителната верига и здравето на животните проект за решение на Комисията за разрешаване пускането на пазара на Общността на продукти, съдържащи, състоящи се или произведени от генетично модифицирана царевица MIR604. Комитетът не предостави становище: 11 държави-членки (141 гласа) са гласували „за“, 10 държави-членки (96 гласа) са гласували „против“, 6 държави-членки (108 гласа) са се въздържали.Следователно, съгласно член 35, параграф 2 от Регламент (ЕО) № 1829/2003 и в съответствие с член 5 от Решение 1999/468/EО на Съвета, изменено с Решение 2006/512/ЕО на Съвета, от Комисията се изисква да представи на Съвета предложение за мерките, които трябва да се вземат, а Съветът разполага с три месеца, за да се произнесе с квалифицирано мнозинство и да уведоми Парламента за това.Предложение заРЕШЕНИЕ НА СЪВЕТАза разрешаване пускането на пазара на продукти, съдържащи, състоящи се или произведени от генетично модифицирана царевица MIR604 (SYN-IR6Ø4-5) съгласно Регламент (ЕО) № 1829/2003 на Европейския парламент и на Съвета(текст от значение за ЕИП)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 1829/2003 на Европейския парламент и на Съвета от 22 септември 2003 г. относно генетично модифицираните храни и фуражи[1], и по-специално член 7, параграф 3 и член 19, параграф 3 от него,като взе предвид предложението на Комисията,като има предвид, че:1.  На 23 декември 2004 г. Syngenta Seeds S.A.S. подаде до компетентния орган на Обединеното кралство, в съответствие с членове 5 и 17 от Регламент (ЕО) № 1829/2003, заявление за пускане на пазара на храни, хранителни съставки и фуражи, съдържащи, състоящи се или произведени от царевица MIR604 („заявлението“).2.  Заявлението също така обхваща пускането на пазара на други продукти, съдържащи или състоящи се от царевица MIR604 за същата употреба, както всеки друг вид царевица, с изключение на отглеждането. Поради това, в съответствие с член 5, параграф 5 и член 17, параграф 5 от Регламент (ЕО) № 1829/2003, заявлението включва данните и информацията, изисквани от приложения III и IV към Директива 2001/18/ЕО на Европейския парламент и на Съвета от 12 март 2001 г. относно съзнателното освобождаване на генетично модифицирани организми в околната среда и за отмяна на Директива 90/220/ЕИО на Съвета[2], както и информация и заключения относно оценката на риска, извършена в съответствие с принципите, посочени в приложение II към Директива 2001/18/ЕО. То включва и план за мониторинг на ефектите върху околната среда, съобразен с приложение VII към Директива 2001/18/EО.3.  На 21 юли 2009 г. Европейският орган за безопасност на храните (ЕОБХ) даде положително становище в съответствие с членове 6 и 18 от Регламент (ЕО) № 1829/2003 и стигна до заключението, че е малко вероятно пускането на пазара на продуктите, съдържащи, състоящи се или произведени от царевица MIR604, така както са описани в заявлението („продуктите“), да има отрицателни ефекти върху здравето на човека или на животните или върху околната среда, в рамките на предвидените употреби[3]. В становището си ЕОБХ взе предвид всички конкретни въпроси и опасения, изразени от държавите-членки в контекста на консултацията с националните компетентни органи, както е предвидено в член 6, параграф 4 и член 18, параграф 4 от посочения регламент.4.  В становището си ЕОБХ също така стигна до заключението, че планът за мониторинг на околната среда, представляващ общ план за наблюдение, представен от заявителя, е в съответствие с предвидената употреба на продуктите.5.  Предвид посочените съображения, следва да се предостави разрешение за продуктите.6.  За всеки ГМО следва да се посочи единен идентификатор, както е предвидено в Регламент (ЕО) № 65/2004 на Комисията от 14 януари 2004 г. за създаване на система за разработване и оценка на единните идентификатори за генетично модифицирани организми[4].7.  Според становището на ЕОБХ не са необходими специфични изисквания за етикетиране, различни от тези, предвидени в член 13, параграф 1 и член 25, параграф 2 от Регламент (ЕО) № 1829/2003, за храни, хранителни съставки и фуражи, съдържащи, състоящи се или произведени от царевица MIR604. Въпреки това, за да се гарантира употребата на продуктите в рамките на разрешението, предвидено в настоящото решение, етикетирането за фуражите, съдържащи или състоящи се от ГМО и други продукти, различни от храни и фуражи, съдържащи или състоящи се от ГМО, за които се изисква разрешение, следва да бъде допълнено с ясно обозначение, че въпросните продукти не трябва да бъдат използвани за отглеждане.8.  Аналогично, становището на ЕОБХ не оправдава налагането на специални условия или ограничения за пускането на пазара и/или специални условия или ограничения за употребата и търговията, включително изисквания за пост-пазарен мониторинг за употребата на храни и фуражи или специални условия за защита на определени екосистеми/околна среда и/или географски зони, както е предвидено в член 6, параграф 5, буква д) и член 18, параграф 5, буква д) от Регламент (ЕО) № 1829/2003.9.  Цялата необходима информация относно разрешаването на продуктите следва да бъде вписана в регистъра на Общността за генетично модифицирани храни и фуражи така, както е предвидено в Регламент (ЕО) № 1829/2003.10.  В член 4, параграф 6 от Регламент (ЕО) № 1830/2003 на Европейския парламент и на Съвета от 22 септември 2003 г. относно проследяването и етикетирането на генетично модифицирани организми и проследяването на храни и фуражи от генетично модифицирани продукти и за изменение на Директива 2001/18/ЕО[5] се определят изискванията за етикетиране за продукти съдържащи или състоящи се от ГМО.11.  Настоящото решение трябва да бъде нотифицирано чрез Клиринговата къща по биобезопасност на страните по Протокола от Картахена по биологична безопасност към Конвенцията за биологично разнообразие съгласно член 9, параграф 1 и член 15, параграф 2, буква в) от Регламент (ЕО) № 1946/2003 на Европейския парламент и на Съвета от 15 юли 2003 г. относно трансграничното придвижване на генетично модифицирани организми[6].12.  Заявителят бе консултиран относно предвидените в настоящото решение мерки.13.  Постоянният комитет по хранителната верига и здравето на животните не предостави становище в рамките на срока, определен от неговия председател,ПРИЕ НАСТОЯЩОТО РЕШЕНИЕ:Член 1 Генетично модифициран организъм и единен идентификаторНа генетично модифицираната царевица ( Zea mays L.) MIR604, посочена в буква б) от приложението към настоящото решение, се дава единният идентификатор SYN-IR6Ø4-5, както е предвидено в Регламент (ЕО) № 65/2004.Член 2 РазрешениеСледните продукти са разрешени за целите на член 4, параграф 2 и член 16, параграф 2 от Регламент (ЕО) № 1829/2003 в съответствие с условията, определени в настоящото решение:а) храни и хранителни съставки, съдържащи, състоящи се или произведени от царевица SYN-IR6Ø4-5;б) фуражи, съдържащи, състоящи се или произведени от царевица SYN-IR6Ø4-5;в) продукти, различни от храни и фуражи, съдържащи или състоящи се от царевица SYN-IR6Ø4-5 за същата употреба, както всяка друга царевица, с изключение на отглеждането.Член 3 Етикетиране1. За целите на изискванията за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „царевица“.2. Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица SYN-IR6Ø4-5, посочени в член 2, букви б) и в).Член 4 Мониторинг на ефектите върху околната среда1. Титулярят на разрешението гарантира изготвянето и изпълнението на плана за мониторинг на ефектите върху околната среда, както е определено в буква з) от приложението.2. Титулярят на разрешението предоставя на Комисията годишни доклади относно изпълнението и резултатите от дейностите, посочени в плана за мониторинг.Член 5 Регистър на ОбщносттаИнформацията, посочена в приложението към настоящото решение, се вписва в регистъра на Общността за генетично модифицирани храни и фуражи, както е предвидено в член 28 от Регламент (ЕО) № 1829/2003.Член 6 Титуляр на разрешениетоТитуляр на разрешението е Syngenta Seeds S.A.S., Франция, представител на Syngenta Crop Protection AG, Швейцария.Член 7 ВалидностНастоящото решение се прилага за срок от 10 години от датата на неговото нотифициране.Член 8 АдресатиАдресат на настоящото решение е Syngenta Seeds S.A.S., Chemin de l'Hobit 12, BP 27 – F-31790 Saint-Sauveur - France.Съставено в Брюксел наЗа СъветаПредседателПРИЛОЖЕНИЕа) Заявител и титуляр на разрешението:Име: Syngenta Seeds S.A.S.Адрес: Chemin de l'Hobit 12, BP 27 – F-31790 Saint-Sauveur – FranceОт името на Syngenta Crop Protection AG - Schwarzwaldallee 215 - CH 4058 Basle - Switzerlandб) Обозначение и спецификация на продуктите:(1) Храни и хранителни съставки, съдържащи, състоящи се или произведени от царевица SYN-IR6Ø4-5;(2) Фуражи, съдържащи, състоящи се или произведени от царевица SYN-IR6Ø4-5;(3) Продукти, различни от храни и фуражи, съдържащи или състоящи се от царевица SYN-IR6Ø4-5 за същата употреба, както всяка друга царевица, с изключение на отглеждането.Генетично модифицираната царевица SYN-IR6Ø4-5, както е описана в заявлението, експресира модифициран протеин Cry3A, който предпазва от някои твърдокрили вредители ( Diabrotica spp.). В процеса на генетична модификация бе използван pmi ген като маркерен ген със селективни функции, който позволява клетките на трансформираната царевица да използват манозата като единствен източник на въглерод.в) Етикетиране:(1) За целите на специфичните изисквания за етикетиране, установени в член 13, параграф 1 и член 25, параграф 2 от Регламент (EО) № 1829/2003 и в член 4, параграф 6 от Регламент (EО) № 1830/2003, „името на организма“ е „царевица“.(2) Надписът „не е предназначено за отглеждане“ се вижда на етикета и в документите, придружаващи продуктите, съдържащи или състоящи се от царевица SYN-IR6Ø4-5, посочени в член 2, букви б) и в) от настоящото решение.г) Метод на откриване:-  Метод в реално време, присъщ на явлението, основаващ се на полимеразно-верижната реакция (PCR) за количественото определяне на царевица SYN-IR6Ø4-5;-  Утвърден върху семената от референтната лаборатория на Общността, установена по силата на Регламент (ЕО) № 1829/2003, публикуван на следния адрес: http://gmo-crl.jrc.ec.europa.eu/statusofdoss.htm;-  Референтен материал: ERM®-BF423, достъпен посредством Института за референтни материали и измервания към Съвместния изследователски център на Европейската комисия на адрес: http://www.irmm.jrc.be/html/reference_materials_catalogue/index.htmд) Единен идентификатор:SYN-IR6Ø4-5е) Информация, изисквана съгласно разпоредбите на приложение II към Протокола от Картахена по биологична безопасност към Конвенцията за биологично разнообразие:Клирингова къща по биобезопасност, регистрационен номер: вж. [ попълва се при нотификацията ]ж) Условия или ограничения за пускането на пазара, употребата или търговията на продуктите:Не се изисква.з) План за мониторингПлан за мониторинг на ефектите върху околната среда, съобразен с приложение VII към Директива 2001/18/EО.[Връзка: план, публикуван в Интернет ]и) Изисквания за пост-пазарен мониторинг за употребата на храните за консумация от човека:Не се изисква.Забележка: възможно е в бъдеще да се наложат изменения на връзките за достъп до необходимите документи. Тези изменения ще бъдат общодостъпни чрез актуализиране на регистъра на Общността за генетично модифицираните храни и фуражи. [1] ОВ L 268, 18.10.2003 г., стр. 1.[2] ОВ L 106, 17.4.2001 г., стр. 1.[3] http://registerofquestions.efsa.europa.eu/roqFrontend/questionLoader?question=EFSA-Q-2005-046[4] ОВ L 10, 16.1.2004 г., стр. 5.[5] ОВ L 268, 18.10.2003 г., стр. 24.[6] ОВ L 287, 5.11.2003 г., стр. 1.


Важна правна забележка

|

52010PC0009

Предложение за Решение на Европейския Парламент и на Съвета относно мобилизирането на Европейския фонд за приспособяване към глобализацията  /* COM/2010/0009 окончателен - NLE 2010/0002 */

	[pic] | ЕВРОПЕЙСКА КОМИСИЯ |Брюксел, 22.1.2010COM(2010)9 окончателен2010/0002 (NLE)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАотносно мобилизирането на Европейския фонд за приспособяване към глобализациятаОБЯСНИТЕЛЕН МЕМОРАНДУММеждуинституционалното споразумение от 17 май 2006 г.[1] позволява мобилизиране на Европейския фонд за приспособяване към глобализацията (ЕФПГ) чрез механизъм за гъвкавост в рамките на годишния таван от 500 млн. EUR над съответните функции от финансовата рамка. Правилата за допустимост, приложими за финансовото участие на фонда, са посочени в Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[2]. Този регламент бе последно изменен от Регламент (ЕО) № 546/2009[3], чрез който временно се разширява обхватът на прилагането на ЕФПГ и се изменят критериите за допустимост. Измененият регламент се прилага за заявления, получени след 1 май 2009 г.Службите на Комисията направиха задълбочено проучване на подаденото от Литва заявление в съответствие с Регламент (ЕО) № 1927/2006, и по-специално с членове 1, 2, 3, 4, 5 и 6 от него.Дело EGF/2009/017 LT/Строителство1.  Заявлението от Литва бе подадено в Комисията на 23 септември 2009 г. То се основаваше на специфичните критерии за намеса по член 2, буква б) от Регламент (ЕО) № 1927/2006, съгласно които се изискват най-малко 500 съкращения за период от 9 месеца в отрасъл NACE 2 в един регион или два граничещи региона на ниво NUTS II, и бе подадено в рамките на срока от 10 седмици, посочен в член 5 от същия регламент.2.  Заявлението засяга 1 612 съкращения в 128 предприятия, действащи в рамките на отрасъл 41 (Строителство) от NACE Revision 2, за 806 от които се предвижда помощ по ЕФПГ.3.  Подробностите от оценката се съдържат в съобщението, прието от Комисията[4].Въз основа на заключенията в горепосоченото съобщение се предлага заявление EGF/2009/017 LT/Строителство, подадено от Литва и отнасящо се до съкращения в строителния сектор, да бъде прието, тъй като са предоставени доказателства за пряка и доказуема връзка, че тези съкращения са резултат от световната финансова и икономическа криза. Предложен е съгласуван пакет от допустими персонализирани услуги, като исканото участие на ЕФПГ е в размер на 1 118 893 EUR (вж. следващата страница).ФинансиранеНаличният общ годишен бюджет за ЕФПГ е в размер на 500 млн. EUR.Вече е мобилизирана сума от 7 119 592 EUR за предишни заявления през 2010 г., като на разположение остават 492 880 408 EUR. Сумата, предложена от Комисията за отпускане по фонда, е основана на предоставената от Литва информация.Въз основа на заявлението за помощ от фонда, подадено от Литва, в което е засегнат строителният сектор, приносът на ЕФПГ към съгласувания пакет от персонализирани услуги, които ще бъдат финансирани, е на стойност 1 118 893 EUR, което представлява 65 % от общите разходи.Като отчита максималния възможен размер на приноса на фонда, определен в съответствие с член 10 от Регламент (ЕО) № 1927/2006, както и рамките за преразпределяне на бюджетни кредити, Комисията предлага да се отпуснат средства от ЕФПГ за цялата сума, посочена по-горе, които следва да се заделят по функция 1а на финансовата рамка.Исканият размер на помощта ще позволи над 25 % от максималната годишна сума, предвидена за ЕФПГ, да остане на разположение за разпределение през последните четири месеца на годината съгласно изискването в член 12, параграф 6 от Регламент (ЕО) № 1927/2006.С представянето на настоящото предложение за мобилизиране на фонда Комисията започва опростената тристранна процедура съгласно изискванията на точка 28 от Междуинституционалното споразумение от 17 май 2006 г., за да се осигури съгласието на двата клона на бюджетния орган относно необходимостта да се използва фондът и относно размера на необходимите средства. Комисията приканва клона на бюджетния орган, който пръв постигне съгласие на подходящо политическо равнище по проекта на предложение за мобилизиране, да информира другия клон и Комисията за своите намерения.В случай на несъгласие от страна на някой от двата клона на бюджетния орган ще бъде свикана официална тристранна среща.Комисията представя отделно искане за прехвърляне, за да бъдат вписани в бюджета за 2010 г. специфични бюджетни кредити за поети задължения и за плащания, съгласно изискването по точка 28 от Междуинституционалното споразумение от 17 май 2006 г.2010/0002 (NLE)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАотносно мобилизирането на Европейския фонд за приспособяване към глобализациятаЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за функционирането на Европейския съюз,като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[5], и по-специално точка 28 от него,като взеха предвид Регламент (ЕО) № 1927/2006 на Европейския парламент и на Съвета от 20 декември 2006 г. за създаване на Европейски фонд за приспособяване към глобализацията[6], и по-специално член 12, параграф 3 от него,като взеха предвид предложението на Европейската комисия[7],като имат предвид, че:(1) Европейският фонд за приспособяване към глобализацията (ЕФПГ) беше създаден с цел да предоставя допълнителна подкрепа на съкратените работници, които са засегнати от последиците от значими структурни промени в моделите на световната търговия, и да ги подпомага при повторното им приобщаване към пазара на труда.(2) Обхватът на ЕФПГ бе разширен, за да включи заявленията, подадени след 1 май 2009 г., така че да се окаже подкрепа на работниците, съкратени в резултат на световната финансова и икономическа криза.(3) Междуинституционалното споразумение от 17 май 2006 г. позволява мобилизиране на ЕФПГ в рамките на годишния таван от 500 млн. EUR.(4) На 23 септември 2009 г. Литва подаде заявление за мобилизиране на ЕФПГ във връзка със съкращения в строителния сектор. Заявлението е в съответствие с изискванията за определяне на финансовото участие, предвидени в член 10 от Регламент (ЕО) № 1927/2006, и следователно Комисията предлага да се мобилизират 1 118 893 EUR.(5) Следователно ЕФПГ следва да бъде мобилизиран за предоставяне на финансово участие по заявлението, подадено от Литва,ПРИЕХА НАСТОЯЩОТО РЕШЕНИЕ:Член 1За общия бюджет на Европейския съюз за финансовата 2010 година Европейският фонд за приспособяване към глобализацията се мобилизира за отпускане на сумата от1 118 893 EUR в бюджетни кредити за поети задължения и за плащанияЧлен 2Настоящото решение влиза в сила на […] ден след публикуването му в Официален вестник на Европейския съюз .Съставено в Брюксел на […] година.За Европейския парламент За СъветаПредседател Председател [1] OВ C 139, 14.6.2006 г., стp. 1.[2] OВ L 406, 30.12.2006 г., стр. 1.[3] OВ L 167, 29.6.2009 г., стр. 26.[4] SEC(2010) 21, 18.1.2010 г.[5] OВ C 139, 14.6.2006 г., стp. 1.[6] OВ L 406, 30.12.2006 г., стр. 1.[7] OВ C […], […], стр. […].


Важна правна забележка

|

52009PC0516

Предложение за решение на Европейския Парламент и на Съвета за отмяна на Решение 79/542/ЕИО на Съвета относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях  /* COM/2009/0516 окончателен - COD 2009/0146 */

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 7.10.2009COM(2009) 516 окончателен2009/0146 (COD)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза отмяна на Решение 79/542/ЕИО на Съвета относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тяхОБЯСНИТЕЛЕН МЕМОРАНДУМС настоящото проектопредложение за решение на Европейския парламент и на Съвета се отменя Решение 79/542/ЕИО на Съвета от 21 декември 1976 г. относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях[1].В Решение 79/542/ЕИО са установени ветеринарно-санитарните условия за внос в Общността на някои живи животни и на прясно месо от такива животни и от нечифтокопитни животни, с изключение на месни заготовки.Поради съществените изменения на регулаторната рамка в тази област, а така също и от съображения за яснота и правна сигурност, всички разпоредби на Решение 79/542/ЕИО са залегнали в Регламент (ЕО) № ХХ/2010 на Комисията за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране[2].От момента на влизане в сила на посочения регламент Решение 79/542/ЕИО на Съвета ще изгуби своята сила и ще престане да се прилага.В интерес на яснотата и прозрачността на законодателството на Общността Решение 79/542/ЕИО следва да бъде изрично отменено, считано от тази дата.2009/0146 (COD)Предложение заРЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТАза отмяна на Решение 79/542/ЕИО на Съвета относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тяхЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,като взеха предвид Договора за създаване на Европейската общност, и по-специално член 37 и член 152, параграф 4, буква б) от него,като взеха предвид предложението на Комисията[3],като взеха предвид становището на Европейския икономически и социален комитет[4],като взеха предвид становището на Комитета на регионите[5],в съответствие с процедурата, предвидена в член 251 от Договора[6],като имат предвид, че:(1) В Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни[7] се предвижда да бъде изготвен списък на страните или частите от тях, от които държавите-членки разрешават вноса на някои живи животни и прясно месо от някои животни.(2) Съгласно с това беше прието Решение 79/542/ЕИО на Съвета от 21 декември 1976 г. относно съставянето на списък на трети страни или части от трети страни и относно определяне на ветеринарно-санитарните и здравните условия и ветеринарното сертифициране за внос в Общността на някои живи животни и прясно месо от тях[8]. С посоченото решение се установяват санитарните условия за внос в Общността на живи животни, с изключение на еднокопитни, и за вноса на прясно месо и месни продукти от такива животни, включително месо от еднокопитни, но без месни заготовки. Освен това в приложения I и II към посоченото решение се съдържат списъци с трети страни или части от тях, от които могат да бъдат внасяни в Общността някои живи животни и прясно месо от тях, както и образци на ветеринарни сертификати.(3) След датата на приемане на посоченото решение с други актове на Общността бяха установени редица нови ветеринарно-санитарни и здравни изисквания, в това число Директива 2002/99/ЕО на Съвета от 16 декември 2002 г. за установяване на ветеринарно-санитарни правила, регулиращи производството, преработката, разпространението и пускането на пазара на продукти от животински произход за консумация от човека[9] и Директива 2004/68/ЕИО на Съвета от 26 април 2004 г. относно определяне на ветеринарно-санитарните правила за внос и транзит в Общността на някои живи копитни животни[10], както и Регламент (ЕО) № 852/2004 на Европейския парламент и на Съвета от 29 април 2004 г. относно хигиената на храните[11], Регламент (EО) № 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход[12], Регламент (ЕО) № 854/2004 на Европейския парламент и на Съвета от 29 април 2004 г. за определяне на специфичните правила за организирането на официален контрол върху продуктите от животински произход, предназначени за човешка консумация[13] и Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните[14].(4) Посочените актове на Общността съставляват нова регулаторна рамка в тази област, а Директива 72/462/ЕИО беше отменена с Директива 2004/68/ЕО.(5) В член 20 от Директива 2004/68/ЕО се предвижда, че правилата за прилагане, установени в съответствие с решенията, приети за вноса на живи животни, месо и месни продукти по силата на Директива 72/462/ЕИО, inter alia Решение 79/542/ЕИО, остават в сила до заместването им с мерки, приети съгласно новата регулаторна рамка.(6) Освен това в член 4, параграф 3 от Директива 2004/41/ЕО на Европейския парламент и на Съвета от 21 април 2004 г. за отмяна на някои директиви, отнасящи се до хигиената на храните и здравните условия при производството и пускането на пазара на някои продукти от животински произход, предназначени за консумация от човека[15] се предвижда, че до приемането на необходимите разпоредби въз основа на Регламенти (ЕО) № 852/2004, (ЕО) № 853/2004, (ЕО) № 854/2004 или Директива 2002/99/ЕО правилата за прилагане, приети въз основа на Директива 72/462/ЕИО, ще продължат да се прилагат.(7) В Регламент (ЕО) № ХХ/2010 на Комисията от […] г. за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране[16] [17]се съдържат изисквания за ветеринарно сертифициране, както и други разпоредби, с които се взема предвид новата регулаторна рамка и се заменят разпоредбите на Решение 79/542/ЕО. Следователно от момента на влизане в сила на посочения регламент Решение 79/542/ЕИО на Съвета ще изгуби своята сила и ще престане да се прилага.(8) В интерес на яснотата и прозрачността на законодателството на Общността Решение 79/542/ЕИО следва да бъде изрично отменено, считано от тази дата.ПРИЕХА НАСТОЯЩОТО РЕШЕНИЕ:Член 1Решение 79/542/ЕО се отменя, считано от … [Да се допълни с датата на публикуване на Регламент (ЕО) № ХХ/2010 на Комисията от […] г. за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране[18] + 20 дни – ex член 254 ЕО. Трябва да се гарантира, че посоченото решение е отменено от датата на влизане в сила на посочения регламент.]Позоваванията на отмененото решение се считат за позовавания на Регламент (ЕО) № ХХ/2010 на Комисията от […] г. за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране[19].Член 2Адресати на настоящото решение са държавите-членки.Съставено в Брюксел,За Европейския парламент За СъветаПредседател Председател [1] OВ L 146, 14.6.1979 г., стр. 15.[2] Регламент (ЕО) № ХХ/2010 на Комисията за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране предстои да бъде приет от Комисията най-вероятно през януари 2010 г. (SANCO/4787/2009).[3] ОВ C […], […], стр. […].[4] ОВ C […], […], стр. […].[5] ОВ C […], […], стр. […].[6] ОВ C […], […], стр. […].[7] OВ L 302, 31.12.1972 г., стр. 28.[8] OВ L 146, 14.6.1979 г., стр. 15.[9] OВ L 18, 23.1.2003 г., стр. 11.[10] OВ L 139, 30.4.2004 г., стр. 321.[11] OВ L 139, 30.4.2004 г., стр. 1.[12] OВ L 139, 30.4.2004 г., стр. 55.[13] OВ L 139, 30.4.2004 г., стр. 206.[14] OВ L 165, 30.4.2004 г., стр. 1.[15] OВ L 157, 30.4.2004 г., стр. 33.[16] OВ L […], […], стp. […].[17] Регламент (ЕО) № ХХ/2010 на Комисията за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране предстои да бъде приет от Комисията най-вероятно през януари 2010 г. (SANCO/4787/2009).[18] Регламент (ЕО) № ХХ/2010 на Комисията за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране предстои да бъде приет от Комисията най-вероятно през януари 2010 г. (SANCO/4787/2009).[19] Регламент (ЕО) № ХХ/2010 на Комисията за установяване на списъци на трети страни, територии или части от тях, от които е разрешен вносът в Общността на някои животни и прясно месо и за определяне на изискванията за ветеринарното сертифициране предстои да бъде приет от Комисията най-вероятно през януари 2010 г. (SANCO/4787/2009).